turjo4nis/wikipedia-bn-dump-20250701 huggingface dataset:
আমস্টারডাম জাদুঘর

আমস্টারডাম জাদুঘর, যা ২০১২ সাল অবধি আমস্টারডামের ইতিহাসবিদ যাদুঘর নামে পরিচিত ছিলো, এটি মূলত আমস্টারডামের ইতিহাস সম্পর্কে একটি সংগ্রহশালা । ১৯৭৫ সাল থেকে, এটি কালভেরস্র্যাট এবং নিউওজিজিডিস ভুরবার্গওয়ালের মধ্যবর্তী শহরে এতিমখানায় অবস্থিত।

ইতিহাস 
জাদুঘরটি চালু হয়েছিল ১৯২৬ সালে ওয়াগে, যা ১৫ শতাব্দীর আমস্টারডামের শহর গেটগুলির একটি। এটি ১৯৭৫ সাল থেকে একটি প্রাক্তন মঠে  অবস্থিত, যা ১৯৮১ সাল থেকে আমস্টারডামের পৌরসঙ্ঘশাসিত এতিমখানা হিসাবে ব্যবহৃত হওয়া শুরু হয়। ভবনটি হ্যান্ড্রিক এবং তার পুত্র পিটার ডি কিজার দ্বারা সম্প্রসারিত হয়েছিল,এরপর জ্যাকব ভ্যান ক্যাম্পেন ১৬৩৪ সালে পুনর্নির্মাণ করেছিলেন। এতিমখানাটি ১৯৬০ সাল পর্যন্ত এই ভবনে পরিচালিত হয়েছিল।

সংগ্রহ 
মধ্যযুগ থেকে বর্তমান সময় পর্যন্ত আমস্টারডামের ইতিহাস সম্পর্কিত বিভিন্ন দলিল যাদুঘরে প্রদর্শিত হয়। অনাথ আশ্রমের অনেকগুলি গৃহসজ্জার সামগ্রী প্রদর্শন করা হয়, যেমন আমস্টারডামের প্রাক্তন শাসন গৃহ "রাস্প হাউস" -এর সাথে সম্পর্কিত নিদর্শনগুলি যেখানে বন্দীদের  করতাল তৈরির জন্য কাঠ কাটতে বাধ্য করা হয়েছিল। ২০১১ সালের হিসাবে, যাদুঘরটি বিভিন্ন ভবন এবং সংরক্ষণাগার স্থানগুলিতে রাখা ৭০০০০ বস্তু নিয়ন্ত্রণ করে । এর মধ্যে আনুমানিক২৫০০০ এর ছবি তোলা হয়েছে এবং ইন্টারনেটে মানুষজনের কাছে লভ্য।

তথ্যসূত্র

বহিঃসংযোগ 

 আমস্টারডাম জাদুঘর 

 
ওয়েব আর্কাইভ টেমপ্লেটে ওয়েব্যাক সংযোগ
উইকিউপাত্তে স্থানাঙ্ক আছে
নেদারল্যান্ডসের স্থানীয় জাদুঘর
আমস্টারডামের ইতিহাস
১৯৭৫-এ প্রতিষ্ঠিত জাদুঘর
আমস্টারডামের জাদুঘর
মুজামুল আওসাত

আল-মুজামুল আওসাত  (;ইংরেজি:Al-Muzamul Awsat), হাদিস বর্ণনাকারী মহান ইমাম আত-তাবারানি (৮৭৪-৯৭১ খ্রি:, ২৬০–৩৬০ হি:) রচিত একটি বিখ্যাত হাদিস গ্রন্থ ।

বর্ণনা
এতে মাকতাবা শামিলা অনুসারে প্রায় সাড়ে নয় হাজার (৯৫০০) হাদিস রয়েছে । এটি হাদিসের অন্যতম প্রধান গ্রন্থ যা ইমাম আত-তাবারানি রচিত তার অন্যান্য মুজাম গ্রন্থের ধারাবাহিক পাশে রচিত । গ্রন্থটিতে সহিহ (বিশুদ্ধ সনদ সংবলিত), দাইফ (দুর্বল সনদ সংবলিত) এবং মাওদো (বানানো) বর্ণনা রয়েছে ।

প্রকাশনা
গ্রন্থটি বিশ্বের বিভিন্ন প্রকাশনী প্রতিষ্ঠান বিভিন্ন ভাষায় প্রকাশ করেছে:

   আল-মুজামুল আওসাত 
  আল-মুজামুল আওসাত লিত-তাবারানি  (৭ম খন্ড) المعجم الأوسط للطبراني: প্রকাশনায়: ডি.কে.আই, বৈরুত, ২০১২ (বৈরুত, লেবানন)
   আল-মুজামুল আওসাত''  আরবি - উর্দু (৭ম খন্ড, পুরো সেট). কৃত - ইমাম তাবারানি: প্রকাশনায়: নুন, দারুসসালাম

আরও দেখুন
 সুন্নি গ্রন্থের তালিকা
 সহীহ বুখারী
 সহীহ মুসলিম
 সুনান-এ-ইবনে মাজাহ
 সুনানে আবু দাঊদ 
 সুনান আল-তিরমিজী
 সুনানে নাসাই
 মুজামুল কবির

তথ্যসূত্র 

সুন্নি সাহিত্য
হাদিস সংকলন
হাদিস
৯ম শতাব্দীর আরবি বই
১০ম শতাব্দীর আরবি বই
সুন্নি হাদিস সংকলন
উন্নয়ন ও শান্তির জন্য আন্তর্জাতিক ক্রীড়া দিবস

উন্নয়ন ও শান্তির জন্য আন্তর্জাতিক ক্রীড়া দিবস (আইডিএসডিপি) হলো সামাজিক পরিবর্তন আনতে , সম্প্রদায় বিকাশ ঘটাতে এবং শান্তি ও  সহযোগিতা বৃদ্ধিতে খেলাধুলার ক্ষমতার বার্ষিক উদ্‌যাপন ।

২০১৩ সালের ২৩ আগস্ট জাতিসংঘের সাধারণ অধিবেশনে আন্তর্জাতিক অলিম্পিক কমিটির প্রস্তাবে সায় দিয়ে  ৬ এপ্রিল কে আন্তর্জাতিক ক্রীড়া দিবস ঘোষণা করে। সেই ঘোষণা অনুসারে  ২০১৪ সাল থেকে বিশ্ব জুডে জাতিসংঘ স্বীকৃত অন্যান্য দিবসের মতো আন্তর্জাতিক ক্রীড়া দিবস উদযাপিত হচ্ছে।

উল্লেখ্য, ১৮৯৬ সালের এই তারিখে গ্রীসের অ্যাথেন্সে আধুনিক যুগের প্রথম অলিম্পিক গেমগুলির উদ্বোধনের স্মরণে স্থির করা হয়।.

উদ্‌যাপন 
২০১৩ সালের ২৩ আগস্ট জাতিসংঘের সাধারণ পরিষদ  রেজোলিউশন- ৬৭/২৬৬ অনুযায়ী ৬ এপ্রিল “উন্নয়ন ও শান্তির জন্য আন্তর্জাতিক ক্রীড়া দিবস” হিসাবে ঘোষণার সিদ্ধান্ত নেয়। এর স্মরণে জাতিসংঘ "রাষ্ট্রসমূহকে, জাতিসংঘের সিস্টেমকে এবং বিশেষত 'স্পোর্টস ফর ডেভেলপমেন্ট অ্যান্ড পিস' সম্পর্কিত জাতিসংঘের কার্যালয়, আনুষঙ্গিক আন্তর্জাতিক সংস্থা এবং আন্তর্জাতিক, আঞ্চলিক ও জাতীয় ক্রীড়া সংস্থাগুলিকে, বেসরকারী সংস্থাসমূহ সহ সুশীল সমাজকে, বেসরকারী ক্ষেত্রের অন্যান্য সংশ্লিষ্ট সহযোগীদের সহযোগিতা,  উদ্‌যাপন ও চেতনা বৃদ্ধির জন্য কার্যকরী ভূমিকায়  অংশগ্রহণের আমন্ত্রণ জানায় যাতে “উন্নয়ন ও শান্তির জন্য আন্তর্জাতিক ক্রীড়া দিবস”  উদ্‌যাপনে সচেতনতা বৃদ্ধি হয়।

তথ্যসূত্র 

ক্রীড়া সংস্কৃতি
ধর্মনিরপেক্ষ ছুটির দিন
জাতিসংঘের দিবস
ওয়াসিম আহমেদ

ওয়াসিম আহমেদ (জন্ম: ২৪ ডিসেম্বর ১৯৯২) একজন পাকিস্তানি ক্রিকেটার ।  তিনি ২০১৬-১৭ কায়েদ-ই-আজম ট্রফিতে করাচি ব্লুজ এর হয়ে প্রথম শ্রেণির ক্রিকেটে অভিষিক্ত হন।

তথ্যসূত্র

বহিঃসংযোগ 

 

১৯৯২-এ জন্ম
জীবিত ব্যক্তি
পাকিস্তানি ক্রিকেটার
করাচি ব্লুজের ক্রিকেটার
করাচি থেকে আগত ক্রিকেটার
বুবাকারি সুমারে

বুবাকারি সুমারে (; জন্ম: ২৭ ফেব্রুয়ারি ১৯৯৯) হলেন একজন ফরাসি পেশাদার ফুটবল খেলোয়াড়। তিনি বর্তমানে ফ্রান্সের পেশাদার ফুটবল লীগের শীর্ষ স্তর লীগ ১-এর ক্লাব লিল এবং ফ্রান্স অনূর্ধ্ব-২১ দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলে থাকেন।

২০০৬–০৭ মৌসুমে, ফরাসি ফুটবল ক্লাব প্যারিসের যুব পর্যায়ের হয়ে খেলার মাধ্যমে সুমারে ফুটবল জগতে প্রবেশ করেছেন এবং পরবর্তীকালে পারি সাঁ-জেরমাঁর যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৬–১৭ মৌসুমে, ফরাসি ক্লাব পারি সাঁ-জেরমাঁ বি-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন; পারি সাঁ-জেরমাঁ বি-এর হয়ে তিনি ৮ ম্যাচে অংশগ্রহণ করেছেন। অতঃপর ২০১৭–১৮ মৌসুমে তিনি লিল ২-এ যোগদান করেছেন। ২০১৭–১৮ মৌসুমেই, তিনি লিলের মূল দলে অন্তর্ভুক্ত হয়েছেন।

২০১৪ সালে, সুমারে ফ্রান্স অনূর্ধ্ব-১৬ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন। দলগতভাবে, সুমারে এপর্যন্ত ১টি শিরোপা জয়লাভ করেছেন, যা তিনি পারি সাঁ-জেরমাঁ বি-এর হয়ে জয়লাভ করেছেন।

প্রারম্ভিক জীবন
বুবাকারি সুমারে ১৯৯৯ সালের ২৭শে ফেব্রুয়ারি তারিখে ফ্রান্সের নোয়াসি-লে-সেকে জন্মগ্রহণ করেছেন এবং সেখানেই তার শৈশব অতিবাহিত করেছেন। তিনি সেনেগালীয় বংশোদ্ভূত।

আন্তর্জাতিক ফুটবল
সুমারে ফ্রান্স অনূর্ধ্ব-১৬, ফ্রান্স অনূর্ধ্ব-১৭, ফ্রান্স অনূর্ধ্ব-১৮, ফ্রান্স অনূর্ধ্ব-১৯, ফ্রান্স অনূর্ধ্ব-২০ এবং ফ্রান্স অনূর্ধ্ব-২১ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ২০১৪ সালের ২৮শে অক্টোবর তারিখে তিনি বেলজিয়াম অনূর্ধ্ব-১৬ দলের বিরুদ্ধে ম্যাচে ফ্রান্স অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। ২০১৮ সালে তিনি ফ্রান্স অনূর্ধ্ব-১৯ দলের হয়ে ২০১৮ উয়েফা ইউরোপীয় অনূর্ধ্ব-১৯ চ্যাম্পিয়নশিপে অংশগ্রহণ করেছেন, তবে সেমি-ফাইনালে তার দল ইতালি অনূর্ধ্ব-১৯ দলের কাছে ২–০ গোলের ব্যবধানে পরাজিত হয়েছিল; উক্ত প্রতিযোগিতায় তিনি ৩ ম্যাচে অংশগ্রহণ করেছেন। তিনি ফ্রান্স অনূর্ধ্ব-২০ দলের হয়ে ২০১৯ ফিফা অনূর্ধ্ব-২০ বিশ্বকাপে অংশগ্রহণ করেছেন, তবে ১৬ দলের পর্বে তার দল মার্কিন যুক্তরাষ্ট্র অনূর্ধ্ব-১৮ দলের কাছে ৩–২ গোলের ব্যবধানে পরাজিত হয়ে উক্ত প্রতিযোগিতা হয়ে বিদায় নিয়েছিল; উক্ত প্রতিযোগিতায় তিনি মাত্র ১টি ম্যাচে অংশগ্রহণ করেছিলেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের ফ্রান্স অনূর্ধ্ব-২১ দলে স্থান পেয়েছেন।

তথ্যসূত্র

বহিঃসংযোগ
 
 
 
 
 
 
 

১৯৯৯-এ জন্ম
জীবিত ব্যক্তি
লিল ওলাঁপিক স্পোর্টিং ক্লাবের খেলোয়াড়
ফরাসি ফুটবলার
পারি সাঁ-জেরমাঁর ফুটবলার
ফুটবল মধ্যমাঠের খেলোয়াড়
লিগ ১-এর খেলোয়াড়
পারি ফুটবল ক্লাবের খেলোয়াড়
ফ্রান্সের অনূর্ধ্ব-২১ আন্তর্জাতিক ফুটবলার
ফরাসি জাতীয় চ্যাম্পিয়নশিপ ২-এর খেলোয়াড়
কৃষ্ণাঙ্গ ফরাসি ক্রীড়াবিদ
ফ্রান্সের আন্তর্জাতিক যুব ফুটবলার
লেস্টার সিটি ফুটবল ক্লাবের খেলোয়াড়
প্রিমিয়ার লিগের খেলোয়াড়
ইংল্যান্ডে ফরাসি প্রবাসী ক্রীড়াবিদ
পুরুষ ফুটবল মধ্যমাঠের খেলোয়াড়
২১শ শতাব্দীর ফরাসি পুরুষ ক্রীড়াবিদ
রবীন্দ্র মৈত্রী বিশ্ববিদ্যালয়

রবীন্দ্র মৈত্রী বিশ্ববিদ্যালয় বাংলাদেশের একটি বেসরকারি বিশ্ববিদ্যালয়। এটি কুষ্টিয়ার রাম চন্দ্র রায় চৌধুরী সড়কে অবস্থিত। ২০১৫ সালে বিশ্ববিদ্যালয়টি ইউজিসির অনুমোদন লাভ করে। বর্তমানে চারটি অনুষদের অধীনে বিশ্ববিদ্যালয়টির শিক্ষা কার্যক্রম পরিচালিত হচ্ছে।

ইতিহাস 
২০১১ সালে কুষ্টিয়ার ইসলামী বিশ্ববিদ্যালয়ের আইন অনুষদের ডিন মোহাম্মদ জহুরুল ইসলামের নেতৃত্বাধীন ট্রাস্টি বোর্ডে শিক্ষা মন্ত্রণালয়ে লিজেন্ড ট্রাস্ট ইউনিভার্সিটি নামে একটি বিশ্ববিদ্যালয় তৈরির অনুমতি চেয়ে আবেদন করে। সে সময় বিশ্ববিদ্যালয় মঞ্জুরি কমিশনের পক্ষ থেকে ক্যাম্পাস পরিদর্শন করা হলেও অনুমোদন পেতে দেরি হতে থাকে। পরবর্তীতে ২০১৫ সালে কুষ্টিয়ার সংসদ সদস্য হাসানুল হক ইনু বিষয়টি প্রধানমন্ত্রী শেখ হাসিনার কাছে উত্থাপন করলে তিনি রবীন্দ্রনাথ ঠাকুরের নামে বিশ্ববিদ্যালয় করার পরামর্শ দেন।

পূর্বে কুষ্টিয়ার শিলাইদহে রবীন্দ্র বিশ্ববিদ্যালয়ের একটি ক্যাম্পাস হওয়ার কথা ছিল। কিন্তু ২০১৫ সালের ৮ মে শিলাইদহের কুঠিবাড়িতে রবীন্দ্রজয়ন্তীর এক অনুষ্ঠানে ইনু জানান, শেখ হাসিনা কুষ্টিয়ায় রবীন্দ্রনাথের নামে একটি পৃথক বেসরকারি বিশ্ববিদ্যালয় স্থাপনে সম্মতি দিয়েছেন।

১১ মে ইনু মন্ত্রীসভার বৈঠকে প্রস্তাবিত বিশ্ববিদ্যালয়ের জন্য চারটি নাম প্রস্তাব করলে শেখ হাসিনা রবীন্দ্র মৈত্রী বিশ্ববিদ্যালয় নামটি পছন্দ করেন। বিশ্ববিদ্যালয়ের ট্রাস্টি বোর্ড এ নামটি গ্রহণ করে এবং হাসানুল হক ইনুকে বোর্ডের চেয়ারম্যান করা হয়। ২০১৫ সালের ২৯ ডিসেম্বর বিশ্ববিদ্যালয়টি সরকারি অনুমোদন লাভ করে।

অনুষদ এবং বিভাগসমূহ 

 কৃষি অনুষদ
 কৃষি বিভাগ
 বিজ্ঞান ও প্রকৌশল অনুষদ
 কম্পিউটার বিজ্ঞান ও প্রকৌশল বিভাগ
 তড়িৎ প্রকৌশল বিভাগ
 তথ্য ও যোগাযোগ প্রকৌশল বিভাগ
 অণুজীব বিজ্ঞান বিভাগ
 ব্যবসায় শিক্ষা অনুষদ
 ব্যবসায় প্রশাসন বিভাগ
 মানবিক ও সামাজিক বিজ্ঞান অনুষদ
 বাংলা বিভাগ
 ইংরেজি বিভাগ
 শারীরিক শিক্ষা ও ক্রীড়া বিজ্ঞান বিভাগ

প্রশাসন 
বিশ্ববিদ্যালয়টি একটি ট্রাস্টি বোর্ডের অধীনে পরিচালিত হয়, যার চেয়ারম্যান সাবেক তথ্যমন্ত্রী হাসানুল হক ইনু এবং ভাইস চেয়ারম্যান মোহাম্মদ জহুরুল ইসলাম। বর্তমানে বিশ্ববিদ্যালয়টির উপাচার্য হিসেবে দায়িত্ব পালন করছেন ইসলামী বিশ্ববিদ্যালয়ের সাবেক কোষাধ্যক্ষ মোঃ শাহজাহান আলী। আর কোষাধ্যক্ষ ও রেজিস্ট্রার হিসেবে দায়িত্ব পালন করছেন যথাক্রমে মোহাম্মদ মামুন এবং ইসমাত আরা খাতুন।

আবাসিক হল 
বিশ্ববিদ্যালয়টিতে ছাত্রীদের থাকার জন্য প্যারীসুন্দরী হল নামে একটি হল রয়েছে। নীল বিদ্রোহের অন্যতম নেত্রী প্যারীসুন্দরী দেবীর নামানুসারে হলটির নামকরণ করা হয়েছে। ২০১৯ সালের ৪ জুলাই হলটি উদ্বোধন করা হয়।

আরও দেখুন 
 রবীন্দ্রনাথ ঠাকুরের নামে নামকরণের তালিকা
 রবীন্দ্র বিশ্ববিদ্যালয়, সিরাজগঞ্জ
 ইসলামী বিশ্ববিদ্যালয়, কুষ্টিয়া

তথ্যসূত্র

বহিঃসংযোগ 
 

বাংলাদেশের বেসরকারি বিশ্ববিদ্যালয়
কুষ্টিয়ার বিশ্ববিদ্যালয় ও মহাবিদ্যালয়
২০১৫-এ বাংলাদেশে প্রতিষ্ঠিত
২০১৫-এ প্রতিষ্ঠিত শিক্ষাপ্রতিষ্ঠান
রবীন্দ্রনাথ ঠাকুরের নামাঙ্কিত স্মারক
২০১৫-এ প্রতিষ্ঠিত বিশ্ববিদ্যালয় ও কলেজ
রবীন্দ্রনাথ ঠাকুরের নামে নামকরণের তালিকা

বাঙালি কবি, লেখক, সুরকার, দার্শনিক এবং চিত্রশিল্পী রবীন্দ্রনাথ ঠাকুরের নামানুসারে নিম্নলিখিত বিষয়গুলোর নামকরণ করা হয়েছে।

পুরস্কার 
 রবীন্দ্রনাথ ঠাকুর সাহিত্য পুরস্কার
 রবীন্দ্রনাথ ঠাকুর আন্তর্জাতিক পুরস্কার
 রবীন্দ্র পুরস্কার
 ঠাকুর রত্ন ও ঠাকুর পুরস্কার

উৎসব 
 রবীন্দ্রজয়ন্তী
 ঠাকুর আন্তর্জাতিক সাহিত্য ও শিল্প উৎসব

শিক্ষা প্রতিষ্ঠান 
 রবীন্দ্রভারতী বিশ্ববিদ্যালয়, কলকাতা, ভারত।
 রবীন্দ্রনাথ ঠাকুর মেডিক্যাল কলেজ
 রবীন্দ্রনাথ ঠাকুর ইন্টারন্যাশনাল ইনস্টিটিউট অফ কার্ডিয়াক সায়েন্সেস, কলকাতা, ভারত
 রবীন্দ্র বিশ্ববিদ্যালয়, সিরাজগঞ্জ, বাংলাদেশ।
 রবীন্দ্রনাথ ঠাকুর বিশ্ববিদ্যালয়, হোজাই, আসাম, ভারত
 রবীন্দ্র মৈত্রী বিশ্ববিদ্যালয়, কোর্টপাড়া, কুষ্টিয়া, বাংলাদেশ।
 রবীন্দ্র সৃজনকলা বিশ্ববিদ্যালয়, কেরানীগঞ্জ, ঢাকা, বাংলাদেশ
 রবীন্দ্রনাথ ঠাকুর মহাবিদ্যালয়, ত্রিপুরা, ভারত
 রবীন্দ্র মহাবিদ্যালয়
 ঠাকুর গভর্নমেন্ট কলেজ অব এডুকেশন 
 ঠাকুর ইন্টারন্যাশনাল স্কুল
 পশ্চিমবঙ্গ রবীন্দ্র মুক্ত বিদ্যালয় পরিষদ
 ঘাটাল রবীন্দ্র শতবার্ষিকী মহাবিদ্যালয়
 দমদম মতিঝিল রবীন্দ্র মহাবিদ্যালয়
 ঠাকুর বাল নিকেতন সিনিয়র সেকেন্ডারি স্কুল
 ঠাকুর বিদ্যানিকেতন, তালিপরম্ব

ভবন 
 ঠাকুর থিয়েটার 
 রবীন্দ্রনাথ ঠাকুর মেমোরিয়াল অডিটোরিয়াম, শ্রীলঙ্কা
 রবীন্দ্র পরিষদ
 রবীন্দ্রতীর্থ
 বিশ্বকবি রবীন্দ্রনাথ ঠাকুর হল, জাহাঙ্গীরনগর বিশ্ববিদ্যালয়
 রবীন্দ্র নজরুল কলা ভবন, ইসলামী বিশ্ববিদ্যালয়, বাংলাদেশ
 রবীন্দ্র লাইব্রেরি, আসাম বিশ্ববিদ্যালয়
 রবীন্দ্র ভারতী, হায়দ্রাবাদ 
 রবীন্দ্র কালক্ষেত্র, ব্যাঙ্গালোর
 রবীন্দ্রসদন, কলকাতা

সেতু 
 রবীন্দ্র সেতু, কলকাতা

স্থান 
 রবীন্দ্র সরোবর
 ঠাকুর হিল
 টেগোর গার্ডেন মেট্রো স্টেশন
 টেগোরটাউন
 আর.টি. নগর
 ঠাকুরোভা, প্রাগ , চেক প্রজাতন্ত্র
 রেহভ ঠাকুর, তেল আবিব, ইসরাইল

জাদুঘর 
 রবীন্দ্র ভারতী জাদুঘর, জোড়াসাঁকো ঠাকুরবাড়ি, কলকাতা
 ঠাকুর স্মৃতি জাদুঘর, শিলাইদহ কুঠিবাড়ি, কুষ্টিয়া
 রবীন্দ্র স্মৃতি জাদুঘর, শাহজাদপুর কাছারি বাড়ি, সিরাজগঞ্জ
 রবীন্দ্র ভবন জাদুঘর, শান্তিনিকেতন
 রবীন্দ্র সংগ্রহশালা, মংপু (কালিম্পংয়ের কাছে)
 পতিসর রবীন্দ্র কাছারিবাড়ি, আত্রাই, নওগাঁ
 পিঠাভোগ রবীন্দ্র স্মৃতি সংগ্রহশালা, খুলনা
 দক্ষিণডিহি রবীন্দ্র কমপ্লেক্স, খুলনা

জীব প্রজাতি 
 Barapasaurus tagorei

বিনোদন 
ওয়েব সিরিজ
 রবীন্দ্রনাথ এখানে কখনও খেতে আসেননি

আরও দেখুন 
 শেখ মুজিবুর রহমানের নামে নামকরণের তালিকা
 জিয়াউর রহমানের নামানুসারে জিনিসের তালিকা

তথ্যসূত্র 

রবীন্দ্রনাথ ঠাকুরের নামাঙ্কিত স্মারক
চাবি (তড়িৎ)

চাবি (switch) হলো এমন একটি বৈদ্যুতিক যন্ত্র যা কোনো বিদ্যুৎ বর্তনীতে লাগালে তা বর্তনীতে ইলেকট্রনের তথা বিদ্যুতের প্রবাহ চালু বা বন্ধ করতে পারে। বর্তনীতে ব্যবহৃত তারের ধনাত্মক দিকের সাথে চাবি সংযুক্ত করা হয়। চাবিকে খোলা বা বন্ধ করা যায়। চাবিকে বন্ধ করা হলে বর্তনীতে বিদ্যুৎ চলবে কিন্তু খোলা থাকলে চলবে না। চাবিতে দুইটি অংশে তার সংযুক্ত করতে হয়। এই অংশদুটি তড়িৎ সুপরিবাহী পদার্থ দ্বারা তৈরি। চাবি যখন বন্ধ করা হয় তখন একটি সুপরিবাহী পদার্থ  অংশদুটিকে যোগ করে দেয়। ফলে সুইচটির ভেতর দিয়ে বিদ্যুৎ প্রবাহিত হতে পারে। অর্থাৎ বর্তনীটি সম্পূর্ণ হয়। সুইচটি খোলা হলে তারের অংশদুটিকে সংযোগকারী পদার্থটি সরে যায় এবং চাবিতে লাগানো তারের দুই অংশের মাঝে পারস্পরিক কোনো সম্পর্ক থাকে না। ফলে সুইচটি দিয়ে বিদ্যুৎ প্রবাহিত হয় না এবং সমগ্র বর্তনী‌টি অসম্পূর্ণ হয়ে যায় বা ভে‌ঙে যায় (শ্রেণিসংযোগ বর্তনীর ক্ষেত্রে)। এজন্য সমগ্র বর্তনীটির ভেতর দিয়ে বিদ্যুৎ প্রবাহ বন্ধ হয়ে যায়।

সমান্তরাল বর্তনীতে যেহেতু বৈদ্যুতিক যন্ত্রের জন্য আলাদা-আলদা করে তার ব্যবহার করতে হয় এবং একটি তারের সাথে অপর তারের সম্পর্ক থাকে না, তাই সেখানে প্রতিটি যন্ত্রের জন্য আলাদা-আলাদা চাবি ব্যবহার করতে হয়। ফলে কোনো যন্ত্রে বিদ্যুৎ প্রবাহ বন্ধ করতে হলে যন্ত্রটির সাথে সংযুক্ত সুইচ খুলে দিতে হবে। কিন্তু এর জন্য অন্যান্য যন্ত্রে বিদ্যুৎ চলাচল বাধাগ্রস্ত হবে না। সমগ্র সমান্তরাল বর্তনী বন্ধ করতে হলে বর্তনীর কোষের সাথে সংযুক্ত চাবিটি খু‌লে দি‌তে হ‌বে।

চাবির যে অংশে মানুষের হাত দেওয়া লাগে, সে অংশটি একটি অপরিবাহী পদার্থ দ্বারা আবৃত থাকে। এর ফলে মানুষ ক্ষতির হাত থেকে বাঁচে।

তথ্যসূত্র 

মানুষ-যন্ত্র মিথষ্ক্রিয়া
চাবি
বৈদ্যুতিক যন্ত্রের উপাদান
রকেট্রি: দ্য নম্বি ইফেক্ট

রকেট্রি: দ্য নম্বি ইফেক্ট হলো ২০২২ সালে মুক্তিপ্রাপ্ত তামিল ভাষার চলচ্চিত্র, চলচ্চিত্রটির পরিচালক হলেন মাধবন, যিনি একই সঙ্গে চলচ্চিত্রটি তার স্ত্রী সারিতাকে নিয়ে প্রযোজনা করেছেন এবং মুখ্য চরিত্রে অভিনয় করেছেন এটি তার পরিচালনা করা প্রথম চলচ্চিত্র, তার সঙ্গে অভিনয় করেছেন সিমরান। মাধবন নাম্বি নারায়ণনরে চরিত্রে অভিনয় করেছেন।

চলচ্চিত্রটির কাহিনী নাম্বি নারায়ণনের জীবন নিয়ে যিনি একজন ভারতীয় বিজ্ঞানী ছিলেন এবং ভারতীয় মহাকাশ গবেষণা সংস্থার হয়ে কাজ করছিলেন যার বিরুদ্ধে ভারত সরকার অভিযোগ তুলেছিলো যে, তিনি নাকি ভারত সরকারের গোপন তথ্য বিদেশে পাচার করছেন।

চলচ্চিত্রটি তামিল ভাষা ছাড়াও হিন্দি এবং ইংরেজি ভাষাতেও একই সঙ্গে নির্মিত হয়েছে।

অভিনয়ে
মাধবন - নাম্বি নারায়ণন
সিমরান - মীরা নারায়ণন
রজিত কাপুর - বিক্রম সারাভাই (হিন্দি এবং ইংরেজি সংস্করণ)
রবি রঘুবেন্দ্র - বিক্রম সারাভাই (তামিল সংস্করণ)
শাহরুখ খান- ক্যামিও

তথ্যসূত্র

বহিঃসংযোগ
 

তামিল ভাষার চলচ্চিত্র
২০২১-এর চলচ্চিত্র
২০২০-এর দশকের তামিল ভাষার চলচ্চিত্র
সত্য ঘটনা অবলম্বনে নাট্য চলচ্চিত্র
১৯৯০-এর দশকের পটভূমিতে চলচ্চিত্র
রাশিয়ায় ধারণকৃত চলচ্চিত্র
২০২২-এর বহুভাষিক চলচ্চিত্র
বিজ্ঞানী সম্পর্কিত জীবনীমূলক চলচ্চিত্র
২০২০-এর দশকের হিন্দি ভাষার চলচ্চিত্র
ইংরেজি ভাষার ভারতীয় চলচ্চিত্র
২০২২-এর চলচ্চিত্র
কোভিড-১৯ মহামারীর কারণে স্থগিত চলচ্চিত্র
কোভিড-১৯ মহামারীর কারণে স্থগিত চলচ্চিত্র প্রযোজনা
ভারতীয় বহুভাষিক চলচ্চিত্র
ফ্রান্সে ধারণকৃত চলচ্চিত্র
১৯৭০-এর দশকের পটভূমিতে চলচ্চিত্র
প্রিন্সটন বিশ্ববিদ্যালয়
২০২০-এর দশকের ইংরেজি ভাষার চলচ্চিত্র
স্যাম সি. এস. সুরারোপিত চলচ্চিত্র
ভারতীয় জীবনীসংক্রান্ত নাট্য চলচ্চিত্র
শাহরুখ খানের সাংস্কৃতিক চিত্রায়ণ
সাইকোগ্রাফিক্স

সাইকোগ্রাফিক্স একটি গুণগতমান খুঁজে বের করার পদ্ধতি যা মানুষের মানসিক বৈশিষ্ট্যগুলো খুঁজে বের করতে ব্যবহৃত হয়।  সাইকোগ্রাফিক্সকে ব্যবহার করা হয় মানুষের ব্যক্তিত্ব, মূল্যবোধ, মতামত, মনোভাব, বা দৃষ্টিভঙ্গি, আগ্রহ ও জীবনযাপনের ধরন খুঁজে বের করার গবেষণা ও অধ্যয়নে।  যেহেতু এই গবেষণা মানুষের চলাফেরা, আগ্রহ ও মতামতের বিষয়গুলোর দিকে নিবন্ধ থাকে, তাই এসব সাইকোগ্রাফিক্স উপাদানকে ইংরেজিতে সংক্ষেপে ‘এআইও ভেরিয়েবলও’ [এ তে একটিভিটিস, আই তে ইন্টারেস্টস এবং ও তে ওপিনিয়নস] বলা হয়ে থাকে।

তথ্যসূত্র

সামাজিক গবেষণা
বাজার গবেষণা
বাজার বিভাজন
রাজনৈতিক প্রচার কৌশল
গুণগত বিপণন গবেষণা
অনন্তকুমার চক্রবর্তী

অনন্তকুমার চক্রবর্তী ওরফে ভোলাদা (এপ্রিল ১৫, ১৯০১ – জুন ৫, ১৯৭৯) একজন ভারতের স্বাধীনতা আন্দোলনের স্বাধীনতা সংগ্রামী ছিলেন।

প্রাথমিক জীবন 
অনন্তকুমার চক্রবর্তী বরিশালের, রাকুদিয়া গ্রামে এক বাঙালি হিন্দু মধ্যবিত্ত পরিবারে জন্মগ্রহণ করেছিলেন, যা বর্তমানে বাংলাদেশে। তাঁর পিতা চন্দ্রমণি দেবশর্মণ ছিলেন। তাঁর রাজনৈতিক জীবন শুরু হয়েছিল ১৪ বছর বয়সে বরিশাল শঙ্কর মঠ ও যুগান্তর দলের মাধ্যমে। আন্দামান জেলে বন্দী ছিলেন। ১৯৩৮ খ্রীষ্টাব্দে মুক্তির পরে সক্রিয় রাজনীতি থেকে সরে আসেন।

কর্ম জীবন 
প্রথমে দৌলতপুর সত্যাশ্রমে ও পরে কলকাতার কিছুদিন বিপ্লবী কর্মকাণ্ড করেন। ক্রমে দক্ষিণেশ্বর বিপ্লবীগোষ্ঠীর সঙ্গে তাঁর পরিচয় হয়। ১৯২৫ সালে দক্ষিণেশ্বর ষড়যন্ত্র মামলায় গেপ্তার হয়ে ৫ বছর সশ্রম কারাদণ্ডে দণ্ডিত হয়। ১৯২৬ সালে জেলের মধ্যে পুলিশ সুপারিনটেন্ডেন্ট ভূপেন চ্যাটার্জি নিহত হলে সেই কেসএ তাঁর শাস্তি হয় ১০ বছরের জন্য দ্বীপান্তর। এই সূত্রে তাঁর বর্মার বিভিন্ন জেলে ৬ বছর ও ১৯৩৩ সাল থেকে ১৯৩৮ সাল পর্যন্ত আন্দামান জেলে কাটে। ১৯৩৮ সালে মুক্তির পরে সক্রিয় রাজনীতি থেকে সরে আসেন।

তথ্যসূত্র 

১৯০১-এ জন্ম
পূর্ববঙ্গে জন্ম
১৯৭৯-এ মৃত্যু
পূর্ব বাংলা থেকে ভারতীয় স্বাধীনতা কর্মী
পূর্ববঙ্গের ব্রিটিশ উপনিবেশবাদ বিরোধী বিপ্লবী
বাংলাদেশী বিপ্লবী
ভারতের স্বাধীনতা আন্দোলন
ভারতীয় বিপ্লবী
ভারতীয় রাজনীতিবিদ
বরিশালের ব্যক্তি
বরিশাল জেলার ব্যক্তি
ভারতীয় স্বাধীনতা আন্দোলন কর্মী
ভারতীয় স্বাধীনতা কর্মী
ভারতীয় স্বাধীনতার বিপ্লবী আন্দোলন
আদ্রিয়্যাঁ ত্রুফের

আদ্রিয়্যাঁ ত্রুফের (, ; জন্ম: ২০ নভেম্বর ২০০১) হলেন একজন ফরাসি পেশাদার ফুটবল খেলোয়াড়। তিনি বর্তমানে ফ্রান্সের পেশাদার ফুটবল লিগের শীর্ষ স্তর লিগ ১-এর ক্লাব রেনে এবং ফ্রান্স অনূর্ধ্ব-২১ দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলে থাকেন।

২০০৭–০৮ মৌসুমে, ফরাসি ফুটবল ক্লাব জুই সেঁ প্রেস্তের যুব পর্যায়ের হয়ে খেলার মাধ্যমে ত্রুফের ফুটবল জগতে প্রবেশ করেছেন এবং পরবর্তীকালে শার্ত্র এবং রেনের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৮–১৯ মৌসুমে, ফরাসি ক্লাব রেনে ২-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৩ মৌসুম অতিবাহিত করেছেন; রেনে ২-এর হয়ে তিনি ১৫ ম্যাচে অংশগ্রহণ করেছেন। ২০২০–২১ মৌসুমে, তিনি রেনের মূল দলে অন্তর্ভুক্ত হয়েছেন।

২০১৯ সালে, ত্রুফের ফ্রান্স অনূর্ধ্ব-১৮ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন।

প্রারম্ভিক জীবন 
আদ্রিয়্যাঁ ত্রুফের ২০০১ সালের ২০শে নভেম্বর তারিখে বেলজিয়ামের লিয়েজে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল 
ত্রুফের ফ্রান্স অনূর্ধ্ব-১৮, ফ্রান্স অনূর্ধ্ব-১৯ এবং ফ্রান্স অনূর্ধ্ব-২১ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ২০১৯ সালের ২০শে ফেব্রুয়ারি তারিখে তিনি ইতালি অনূর্ধ্ব-১৮ দলের বিরুদ্ধে ম্যাচে ফ্রান্স অনূর্ধ্ব-১৮ দলের হয়ে আন্তর্জাতিক পর্যায়ে অভিষেক করেছেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের ফ্রান্স অনূর্ধ্ব-২১ দলে স্থান পেয়েছেন। তিনি ২০১৯ সালের ১৭ই এপ্রিল তারিখে এক প্রীতি ম্যাচে পর্তুগাল অনূর্ধ্ব-১৮ দলের বিরুদ্ধে ফ্রান্সের বয়সভিত্তিক দলের হয়ে প্রথমবারের মতো গোল করেছেন।

তথ্যসূত্র

বহিঃসংযোগ 
 
 
 
 
 
 
 

২০০১-এ জন্ম
জীবিত ব্যক্তি
স্তাদ রেনে ফুটবল ক্লাবের খেলোয়াড়
ফরাসি ফুটবলার
বেলজীয় ফুটবলার
ফরাসি ফুটবল জীবনী অসম্পূর্ণ
লিগ ১-এর খেলোয়াড়
ফুটবল রক্ষণভাগের খেলোয়াড়
ফ্রান্সের অনূর্ধ্ব-২১ আন্তর্জাতিক ফুটবলার
ফরাসি জাতীয় চ্যাম্পিয়নশিপ ৩-এর খেলোয়াড়
ফ্রান্সের আন্তর্জাতিক ফুটবলার
ফ্রান্সের আন্তর্জাতিক যুব ফুটবলার
২০২৪ গ্রীষ্মকালীন অলিম্পিকের ফুটবলার
২০২৪ গ্রীষ্মকালীন অলিম্পিকের পদক বিজয়ী
ফুটবলে অলিম্পিক পদক বিজয়ী
পুরুষ ফুটবল রক্ষণভাগের খেলোয়াড়
ন্যাশনাল অর্ডার অফ মেরিটের নাইট
২১শ শতাব্দীর ফরাসি পুরুষ ক্রীড়াবিদ
মন্মথনাথ ঘোষ

মন্মথনাথ  ঘোষ  () ( ১৮ সেপ্টেম্বর, ১৮৮৪  -  ৭ এপ্রিল, ১৯৫৯) ছিলেন প্রখ্যাত  বাঙালি জীবনীকার।

জন্ম ও শিক্ষাজীবন 

মন্মথনাথের জন্ম ব্রিটিশ ভারতের কলকাতায় ১৮৮৪ খ্রিস্টাব্দের ১৮ ই সেপ্টেম্বর। পিতা অতুলচন্দ্র ঘোষ ছিলেন বহু ভাষাবিদ সাহিত্যসেবী। মাতা সুরবালা ঘোষ ছিলেন 'মধুরা' কাব্য গ্রন্থের রচয়িত্রী। মন্মথনাথের পড়াশোনা কলকাতায়। ১৯০০ খ্রিস্টাব্দে তিনি সেন্ট্রাল কলেজিয়েট স্কুল থেকে প্রথম বিভাগে  এন্ট্রান্স, ১৯০২ খ্রিস্টাব্দে জেনারেল অ্যাসেমব্লিজ ইনস্টিটিউশন (বর্তমানে স্কটিশ চার্চ কলেজ) থেকে শ্রেষ্ঠ বাংলা রচনার জন্য বঙ্কিমচন্দ্র পদক সহ এফ. এ পাশ করেন।  ১৯০৪ খ্রিস্টাব্দে গণিতে স্নাতক হন এবং বিশুদ্ধ গণিতে কলকাতা বিশ্ববিদ্যালয় হতে এম. এ পাশ করেন।

কর্মজীবন

এম.এ পাশের পর ১৯০৬ খ্রিস্টাব্দে মন্মথনাথ কন্ট্রোলার-জেনারেলের অফিসে ট্রেজারি কন্ট্রোলের অন্যতম সুপারিনটেন্ডন্ট পদে   অধিষ্ঠিত হন।

সাহিত্যকর্ম

সরকারি অফিসে কাজের পাশাপাশি তিনি সাহিত্যকর্ম চালিয়ে গেছেন। গল্প ও কাব্য রচনায় তা পারদর্শিতা ছিল। বেশ কিছু কবিতা ও গল্প বিভিন্ন পত্র পত্রিকায় প্রকাশিত হয়। তবে তিনি ছিলেন এক বিশিষ্ট জীবনীকার। বিগত শতকের বাংলা সমাজ ও সাহিত্যের লুপ্ত অধ্যায়গুলির পুনরুদ্ধারে ইতিহাসের আলোকে জীবনচরিত তথা তৎকালীন ঘটনাবলি নির্ভরযোগ্য আলোচনা সংবলিত সাহিত্য রচনাতে তার বিশিষ্টতা।    প্রকাশিত গ্রন্থের সংখ্যা কুড়িটি। ১৯১১ খ্রিস্টাব্দে 'হিন্দু  প্যাট্রিয়ট' ও 'বেঙ্গলী' পত্রিকার প্রবর্তক পিতামহ গিরিশচন্দ্র ঘোষের ইংরাজী জীবনচরিত এবং ইংরাজী বক্তৃতা ও প্রবন্ধসমূহ সংগৃহীত করে প্রকাশ করেন। অন্যান্য উল্লেখযোগ্য জীবনী গ্রন্থ গুলি হল-

 মহাত্মা কালীপ্রসন্ন সিংহ
 রাজা দক্ষিণারঞ্জন মুখোপাধ্যায়
 হেমচন্দ্র (৩ খণ্ড) (১৯২৭)
 সেকালের লোক (১৯২৩)
 নিরঞ্জন মুখোপাধ্যায়
 মনীষী ভোলানাথ চন্দ্র (১৯২৫)
 কর্মবীর কিশোরীচাঁদ মিত্র (১৯২৬) (মাতামহ) (২০০৯ সংস্করণ)
 জ্যোতিরিন্দ্রনাথ (১৯২৭)
 রঙ্গলাল (১৯২৯)
 মনীষী রাজকৃষ্ণ মুখোপাধ্যায়  প্রভৃতি।

তার স্ত্রী বিভাবতীর (৯ আগস্ট, ১৮৯৫ - ১৬ আগস্ট, ১৯৮০) লেখা অনেক গল্প ও সরস রচনাদি বিভিন্ন পত্র পত্রিকায় প্রকাশিত হয়েছে।

মন্মথনাথ ১৯১৪ খ্রিস্টাব্দে লন্ডনের রয়াল স্ট্যাটিস্টিক্যাল সোসাইটি এবং রয়াল ইকনমিক সোসাইটির ফেলো হয়েছিলেন।

মৃত্যু 

মন্মথনাথ ঘোষ ১৯৫৯ খ্রিস্টাব্দের ৭ই এপ্রিল ৭৪ বৎসর বয়সে পরলোক গমন করেন।

তথ্যসূত্র 

১৮৮৪-এ জন্ম
১৯৫৯-এ মৃত্যু
কলকাতা জেলার ব্যক্তি
বাঙালি জীবনীকার
বাঙালি লেখক
আংশিক পাতন

আংশিক পাতন হলো মিশ্রণের উপাদানসমূহের পৃথকীকরণ। রাসায়নিক যৌগকে এমন একটি তাপমাত্রায় উত্তপ্ত করে আলাদা করা হয় যখন মিশ্রণের এক বা একাধিক উপাদান বাষ্পীভূত হয়ে যায়। এই পৃথকীকরণের জন্য পাতন পদ্ধতি ব্যবহার করা হয়। সাধারণত এক বায়ুমণ্ডলীয় চাপে উপাদানগুলির স্ফুটনাঙ্কের পার্থক্য ২৫° সেন্টিগ্রেড (৪৫° ফারেনহাইট) এর চেয়ে কম হয়। স্ফুটনাঙ্কের পার্থক্য যদি ২৫° সেন্টিগ্রেডের চেয়ে বেশি হয় তবে সাধারণ পাতন পদ্ধতি ব্যবহৃত হয়।

পরীক্ষাগার সেটআপ 
পরীক্ষাগারে আংশিক পাতনের জন্য সাধারণত বুনসেন বার্নার, গোলতলী ফ্লাস্ক, কনডেনসার এবং আংশিক কলামসহ অন্যান্য সাধারণ ল্যাবরেটরি কাচপাত্র এবং যন্ত্রপাতি ব্যবহার করা হয়।

একটি পরীক্ষাগার সেটআপে অন্তর্ভুক্ত থাকবে:
 তাপ উৎস
 পাতন ফ্লাস্ক, সাধারণত একটি গোলতলী ফ্লাস্ক
 আংশিক কলাম
 পাতন শীর্ষ
 প্রয়োজনে থার্মোমিটার এবং অ্যাডাপ্টার
 কনডেনসার, যেমন লাইবিগ কনডেনসার বা অ্যালিন কনডেন্সার
 ভ্যাকুয়াম অ্যাডাপ্টার (কেবলমাত্র ভ্যাকুয়াম পাতনের জন্য আবশ্যক; ডানদিকের চিত্রে ব্যবহৃত হয়নি)
 স্থল কাচের জয়েন্টসহ স্ট্যান্ডার্ড পরীক্ষাগার কাচপাত্র

তথ্যসূত্র 

পাতন
শিল্প প্রক্রিয়া
গবেষণাগারের কৌশল
বেঙ্গালুরু জেলা

বেঙ্গালুরু জেলা ভারতের কর্ণাটক রাজ্যের একটি জেলা ছিল। ১৫ আগস্ট ১৯৮৬ সালে, এই জেলাকে বিভক্ত করে বেঙ্গালুরু নগর জেলা এবং বেঙ্গালুরু গ্রামীণ জেলা নামে দুটি নতুন জেলা গঠন করা হয়।

বিভক্তির পূর্বে জেলার আয়তন ছিল ৮,০০৮ কিলোমিটার এবং এর দক্ষিণে কাবেরী নদী, পূর্বে পোনাইয়ার, এবং পশ্চিমে শিশমা নদী ছিল। এটি আর্কাবতী উপত্যকা দ্বারা গঠিত ছিল; এর প্রধান পর্বতমালা ছিল শিবগঙ্গা শিখর (১৪১৩ মিটার) এবং সাভানদুর্গা (১২৪৭ মিটার)।

ব্রিটিশ শাসনামলে জনসংখ্যা ছিল:
 ১৮৭১ - ৮,৪২,২৩৩ 
 ১৮৮১ - ৬,৭৯,৬৬৪
 ১৮৯১ - ৮,০২,৯৯৪ 
 ১৯০১ - ৮,৭৯,২৬৩

এটির নয়টি 'তহসিল' বা 'তালুক' তিনটি ভাগে বিভক্ত ছিল:
বেঙ্গালুরু গ্রুপ
 বেঙ্গালুরু
 হোসকোট 
 আনাকাল 
নেলামঙ্গল গ্রুপ
 নেলামঙ্গল 
 ডোড-বালাপুর 
 দেওয়ানহাল্লি 
ক্লোজপেট গ্রুপ
 মাগারলি 
 কঙ্কনহাল্লি 
 চান্নাপাটনা

জেলায় তেরোটি পৌরসভা ছিল: 
 বেঙ্গালুরু, হোসকোট, দোদ-বালাপুর, নেলমঙ্গলা, তয়ামগোন্ডাল, কঙ্কনহাল্লি, মাগাদি, ক্লোজপেট, চান্নাপাটনা, আনামেকাল, সরজাপুর, দেবনহাল্লি এবং ভাদিগেনহাল্লি।

এবং চারটি ইউনিয়ন ছিল: 
 ইয়েলাহাঙ্কা, কেঙ্গেরি, সুলিবায়ে এবং ডোমাসান্দ্রা।

তথ্যসূত্র

ভারতের প্রাক্তন জেলা
পিয়ারীমোহন দাস

পিয়ারীমোহন দাস (১৮৮৮ ― ১২ জুলাই, ১৯৮০) একজন বাঙালি স্বাধীনতা সংগ্রামী ও সাংবাদিক।

জীবনী
পিয়ারীমোহন ব্রিটিশ ভারতে ১৮৮৮ সালে বরিশাল জেলায় জন্মগ্রহণ করেন। প্রথম জীবনে তিনি ভারতের স্বাধীনতা আন্দোলনে যুক্ত হয়ে পাঁচ বছর কারারুদ্ধ থাকেন। পরে ১৯৩০ সালে পূনরায় তাঁকে গ্রেপ্তার করে আট বছর আটক রাখা হয়। মুক্তি পেয়ে তিনি সাংবাদিকতার কাজ নেন। ১৯৪৪ খৃষ্টাব্দ থেকে টানা ৩০ বছর তিনি দেশ পত্রিকায় কর্মরত ছিলেন।

তথ্যসূত্র

১৮৮৮-এ জন্ম
১৯৮০-এ মৃত্যু
বাঙালি সাংবাদিক
পূর্ব বাংলা থেকে ভারতীয় স্বাধীনতা কর্মী
বাঙালি বিপ্লবী
বরিশাল জেলার ব্যক্তি